ท้องเสีย ให้กินยาNorfloxacin 400mg หลังอาหารเช้าเย็น กินแล้วมีอาการปวดหัวเหมือนมีคนบีบ มึนๆ ง่วงๆ เป็นผลข้างเคียงของยาไหมคะ ถ้ามีอาการดังกล่าวสามารถกินยาฆ่าเชื้อที่ให้กินต่อได้ไหมคะ ขอบค่ะ
สวัสดีค่ะ ท้องฟ้าทะเล,Norfloxacin (นอร์ฟลอกซาซิน) เป็นยาปฏิชีวนะที่อยู่ในกลุ่มยาควิโนโลน (Quinolone) มักนำมาใช้รักษาโรคที่เกิดจากการติดเชื้อแบคทีเรีย เช่น โรคติดเชื้อระบบทางเดินปัสสาวะและอวัยวะสืบพันธุ์ และโรคติดเชื้อระบบทางเดินอาหารผลข้างเคียงที่อาจพบได้จากการทานยา เช่น ปวดศีรษะ เวียนศีรษะ คลื่นไส้ อาเจียน ง่วงนอน นอนไม่หลับ ไม่สบายท้อง ปวดท้อง อ่อนเพลีย เบื่ออาหาร เป็นต้นดังนั้น หากมีอาการปวดหัวและง่วงหลังจากที่ได้ทานยาไป ก็น่าจะเกิดจากผลข้างเคียงของยาได้ ซึ่งไม่ได้อันตรายอะไร หากอาการเป็นไม่รุนแรง แนะนำให้ทานยาต่อจนกว่าจะครบตามที่แพทย์สั่ง ซึ่งหากมีประวัติของท้องเสียจากการติดเชื้อ แนะนำให้ทานติดต่อกัน 3-5 วัน ก็เพียงพอค่ะแต่หากอาการปวดหัวเป็นมาก จนมีผลต่อการทำงาน ก็อาจำเป็นต้องหยุดทาน และไปพบแพทย์เพื่อให้พิจารณาเปลี่ยนชนิดยา หรือหากทานต่อเนื่องมาอย่างน้อย 3 วันแล้ว และอาการหายไปแล้ว ก็อาจไม่จำเป็นต้องทานต่อค่ะ